Diari Oficial de la Generalitat Valenciana


Sumari del DOGV 3828, del 04-09-2000 (2000/7106)

ORDRE de 13 de juliol de 2000, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat Intermunicipal per a la Prestació de Serveis Públics entre els municipis d'Aspe i Hondón de las Nieves.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7106


Data del document
:   13-07-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Aspe
    * Fondó de les Neus, el
    * associació d'entitats locals
    * administració local
    * reglament intern
    * cooperació administrativa
    * associació de municipis

ORDRE de 13 de juliol de 2000, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat Intermunicipal per a la Prestació de Serveis Públics entre els municipis d'Aspe i Hondón de las Nieves. [2000/7106]
  
Els plens dels ajuntaments d'Aspe i Hondón de las Nieves, acordaren aprovar la modificació de l'article 6 dels estatuts de la Mancomunitat Intermunicipal per a la Prestació de Serveis Públics entre els municipis d'Aspe i Hondón de las Nieves. Remés l'expedient tramitat i els estatuts aprovats a aquesta Conselleria, no s'hi observa cap infracció de l'ordenament jurídic, ni menyscapte de les competències d'aquesta Comunitat Autònoma, ni interferència en el seu exercici.
  
Per això i, d'acord amb el que disposa el Reial Decret 695/1979 de 13 de febrer, de transferències en relació amb el Decret de la Presidència de la Generalitat Valenciana 10/1985, de 21 de juny i el Decret 91/1999, de 30 de juliol,
  
ORDENE
  
Article únic
  
Homologar la modificació dels estatuts de la Mancomunitat Intermunicipal per a la Prestació de Serveis Públics entre els municipis d'Aspe i Hondón de las Nieves en haver-se acreditat en l'expedient la legalitat de les actuacions.
  
València, 13 de juliol de 2000
  
El conseller de Justícia i Administracions Públiques,
  
CARLOS GONZÁLEZ CEPEDA
  
«Exposició de motius
  
Primer
  
Des de l'any de 1989, es manté una col·laboració entre les dues corporacions municipals per al manteniment dels serveis socials i assistencials, ja establerts en els acords plenaris de 31 de març de 1989 per l'Ajuntament d'Aspe i el 3 de febrer de 1990 per l'Ajuntament de Hondón de las Nieves a requeriment de la Conselleria de Treball i Seguretat Social, per a conveniar amb aqueixa institució la prestació dels serveis d'aquesta classe.
  
Els tradicionals llaços d'amistat, solidaritat i col·laboració entre aquests dos municipis, estretament units per una matriu comuna, que comparteixen tradicions i problemes comuns per a ambdues col·lectivitats, ha fet que s'haja mantingut una permanent col·laboració en la gestió de serveis públics essencials per al desenrotllament d'ambdues comunitats urbanes.
  
Segon
  
L'increment continu dels serveis que per part dels Ajuntaments es presten, el respecte i l'amistat entre ambdues comunitats i la seriosa voluntat d'estrényer més aquests llaços mitjançant la formalització d'aquesta col·laboració, portà als respectius plens municipals a obrir un procés que conduïra a la creació d'una institució idònia i específica per a la consecució d'aquestes finalitats.
  
Tercer
  
En l'àmbit d'aquests antecedents i conforme a la voluntat expressada pels òrgans municipals competents i recollida en els acords plenaris abans esmentats, les parts que intervenen en el present procés, a través de l'execució del Conveni de col·laboració subscrit entre ambdós municipis, han aconseguit l'acord per a formalitzar, mitjançant el màxim exponent jurídic de la lliure i sobirana col·laboració ?com és la Mancomunitat municipal?, els estatuts fundacionals d'aquesta nova entitat pública intermunicipal que ha de gestionar inicialment alguns serveis en substitució d'ambdues corporacions municipals.
  
Quarta
  
En l'assemblea constituent, celebrada el dia 21 de maig de 1992, per tots els regidors membres dels respectius ajuntaments, com a legítims representants de la voluntat popular i en ús de l'autonomia que els reconeix la Constitució per a la satisfacció dels respectius interessos veïnals, i de conformitat amb el que disposa l'article 44 de la Llei 7/1.985, de 2 d'abril, reguladora de les Bases de Règim Local, i en l'article 35 del Reial Decret Legislatiu 781/1.986, de 18 d'abril, pel qual s'aprova el Text Refós de les disposicions legals en matèria de règim local, es prengué l'acord d'aprovar els següents estatuts.
  
ESTATUTS DE LA MANCOMUNITAT INTERMUNICIPAL PER A LA PRESTACIÓ DE SERVEIS PÚBLICS MUNICIPALS ENTRE ELS MUNICIPIS D'ASPE I HONDÓN DE LAS NIEVES
  
CAPÍTOL I
  
Disposicions generals
  
Article 1. Denominació i objecte
  
1. Amb la denominació de «Mancomunitat intermunicipal per a la prestació de serveis públics municipals entre els municipis d'Aspe i Hondón de las Nieves», s'associen aquestes entitats locals, amb personalitat jurídica pròpia diferent de la que correspon a cada entitat associada i amb plena capacitat jurídica per al compliment de les seues finalitats..
  
2. Les finalitats d'aquesta Mancomunitat són la satisfacció de les necessitats comunes de les col·lectivitats veïnals d'Aspe i Hondón de las Nieves i la col·laboració mútua en la prestació dels serveis públics que constitueixen l'objecte d'aquesta.
  
3. L'objecte d'aquesta Mancomunitat és la prestació dels serveis públics següents:
  
a) El subministrament d'aigua potable a les respectives poblacions des dels canals de la Mancomunitat del Taibilla, des de la presa sítia en el terme municipal de Crevillent.
  
b) La gestió dels respectius serveis municipals d'abastiment domiciliari d'aigua potable.
  
c) La prestació dels serveis socials i assistencials per a la consecució del benestar social dels veïns dels respectius municipis.
  
d) Els serveis públics bàsics i obligatoris per a ambdós municipis que s'esmenten en la disposició addicional primera dels presents estatuts a partir del moment en què es transferesquen per acord de les respectives corporacions municipals en ple.
  
Article 2. Membres
  
Són membres de la mancomunitat els municipis d'Aspe i Hondón de las Nieves, de la província d'Alacant.
  
Els òrgans de govern i administració tindran la seu al municipi al qual pertanga el president, i el lloc de reunió serà l'Ajuntament corresponent.
  
Als efectes de funcionament dels distints serveis que gestione la Mancomunitat es podran fixar domicilis socials diferents de la seu.
  
CAPÍTOL II
  
Òrgans de govern i administració
  
Article 3
  
La Mancomunitat es regirà pels òrgans següents:
  
A) El president
  
B) El vicepresident
  
C) La junta de Govern
  
Article 4
  
Serà president de la Mancomunitat, l'alcalde del municipi que resulte designat per la Junta de Govern.
  
El mandat del president durarà dos anys i no podrà prorrogar-se ni renovar-se en la mateixa persona ni en una persona diferent que pertanga a la mateixa corporació del president quan cesse en el seu mandat. A l'efecte es fixa un ordre rotatiu de manera que cada dos anys s'alterne la presidència per part dels municipis integrants, i ostentarà l'alcalde que no tinga la presidència el càrrec de vicepresident.
  
Article 5
  
La Junta de Govern és l'òrgan de govern de la Mancomunitat i estarà integrada pels alcaldes dels municipis que la constitueixen, tres regidors de l'Ajuntament d'Aspe i dos regidors de l'Ajuntament de Hondón de las Nieves, designats aquests lliurement per les respectives corporacions locals en ple.
  
Article 6
  
1. Per al desenrotllament de les funcions administratives, la Mancomunitat es proveirà del personal necessari.
  
2. Les funcions públiques de secretaria, intervenció i tresoreria seran exercides en els termes establits en la normativa vigent.
  
3. Fins que siguen creades les places corresponents, les funcions de secretaria i intervenció seran exercides per funcionaris amb habilitació nacional dels ajuntaments mancomunats.
  
CAPÍTOL III
  
De les atribucions dels òrgans de la Mancomunitat
  
Article 7. El president i el vicepresident
  
El president de la Mancomunitat ostenta la representació, dirigeix l'administració i li correspon la direcció superior, inspecció i impuls dels serveis i obres que es porten a terme, i té, a més a més, les atribucions següents:
  
a) Convocar, presidir i alçar les sessions de la Mancomunitat, dirigir les deliberacions i decidir els empats amb el vot de qualitat.
  
b) Publicar, executar i fer complir els acords adoptats per la Comissió Gestora.
  
c) Exercitar, en cas d'urgència, accions judicials o administratives, previ informe de lletrat, i retre compte a la Junta de Govern en la primera sessió que aquesta celebre.
  
d) Representar legalment la Mancomunitat en tots els actes i contractes en què aquesta ha d'intervindre i davant de les autoritats i tribunals de tota classe, i atorgant a l'efecte els apoderaments necessaris.
  
e) Executar facultats de caràcter econòmic o sancionador.
  
f) Presidir les comissions executives o de treball que pogueren constituir-se per a la millor gestió de la Mancomunitat.
  
g) Formular les sol·licituds de les concessions o autoritzacions necessàries per als abastiments d'aigua a les poblacions dels municipis mancomunats.
  
h) En general, executar tots els drets i complir i fer complir les obligacions derivades d'aquests Estatuts i acords de la Junta de Govern.
  
i) Qualsevol altra funció atribuïda expressament a la presidència de la Mancomunitat en aquests Estatuts.
  
Aquelles competències no atribuïdes de manera expressa al president o a la Junta de Govern de la Mancomunitat seran executades per aquest.
  
2. El vicepresident exercirà les funcions del president en absència d'aquest, motivada per malaltia, cessament, renúncia o dimissió del seu càrrec i fins que es restablisca en el seu càrrec al president del municipi que per torn li corresponga. El president, podrà delegar en el vicepresident qualsevol de les funcions que té atribuïdes.
  
Article 8. La Junta de Govern
  
Són atribucions de la Junta de Govern:
  
a) La constitució de la Mancomunitat una vegada aprovats i publicats els seus Estatuts.
  
b) La integració a la Mancomunitat de nous membres i la separació dels que la constituïsquen, de conformitat amb el que disposen aquests Estatuts.
  
c) La modificació dels Estatuts i la dissolució de la Mancomunitat, tot seguint el procediment semblant al de l'aprovació i constitució determinat per les lleis.
  
d) L'adquisició i disposició de béns o drets i els acords de taxació d'aquests.
  
e) L'aprovació d'ordenances, reglaments de prestació de serveis i de personal, i també la seua modificació.
  
f) La proposta i aprovació, si s'escau, de les tarifes.
  
g) La contractació i concessió d'obres, serveis i subministraments, excepte aquells supòsits que la quantia de dits contractes no excedisquen del 5 per 100 dels recursos ordinaris del pressupost, ni del 50 per 100 del límit general aplicable a la contractació directa i, també d'aquells altres que ultrapassen l'esmentada quantia i tinguen una duració no superior a un any o no exigisquen crèdits superiors al consignat en el pressupost anual, ja que en aquests supòsits la competència serà del president de la Mancomunitat.
  
h) L'aprovació del pressupost i les operacions de crèdit i expedients d'habilitació i suplement.
  
i) L'aprovació de l'inventari de béns de la Mancomunitat.
  
j) L'aprovació dels comptes generals de la Mancomunitat.
  
k) L'aprovació dels plans i projectes d'obres i serveis i la programació de les inversions de la Mancomunitat.
  
l) L'exercici d'accions judicials i administratives, interposició de recursos i defensa dels procediments de tota índole incoats contra la Mancomunitat.
  
m) Qualsevol altra atribuïda expressament a la Junta de Govern en aquests Estatuts.
  
Article 9
  
Els funcionaris adscrits a la Mancomunitat tindran les funcions, drets i obligacions especificades en el Reglament de Funcionaris de l'administració Local vigent i les disposicions generals concordants d'aplicació.
  
CAPÍTOL IV
  
Objecte i competències
  
Article 10
  
La Mancomunitat, en el seu àmbit territorial, exercirà les competències per tal d'assolir les seues finalitats.
  
Article 11
  
1. La Mancomunitat haurà de prestar i realitzar les obres, serveis i activitats següents per al compliment de la seua finalitat.
  
a) L'elaboració d'estudis, projectes i avantprojectes, si s'escau, que satisfacen les finalitats abans indicades.
  
b) La sol·licitud de les concessions o autoritzacions necessàries per a la prestació dels serveis que gestiona.
  
c) La construcció, explotació i conservació de les obres i instal·lacions necessàries per a la prestació dels serveis descrits.
  
d) La determinació dels percentatges de participació de cada municipi.
  
2. Els acords de la Mancomunitat en l'establiment i realització dels serveis i les obres meritades obligaran als ajuntaments i veïns dels respectius municipis.
  
CAPÍTOL V
  
Recursos econòmics i financers
  
Secció primera
  
Recursos econòmics i pressupost
  
Article 12
  
Per a la realització de les seues finalitats, la Mancomunitat podrà comptar amb els recursos següents:
  
a) Ingressos de dret privat, els quals són:
  
1. Els fruits, les rendes o interessos dels béns i drets de qualsevol classe que siga titular la Mancomunitat; i també els ingressos procedents de l'alineació i gravamen de aquests béns i drets.
  
2. Les donacions, herències, llegats i auxilis de tota classe procedents de particulars, acceptats per la Mancomunitat.
  
b) Subvencions i altres ingressos de dret públic, acceptats per la Mancomunitat.
  
c) Taxes/preus públics per la prestació de serveis o la realització d'activitats de la seua competència.
  
d) Contribucions especials per a l'execució d'obres o per l'establiment, ampliació i millora de serveis de la competència de les referides entitats.
  
e) Els procedents d'operacions de crèdit.
  
f) Les multes.
  
g) Les aportacions de cadascun dels municipis mancomunats en la forma i quantia que reglamentàriament s'establisca.
  
Article 13
  
Les normes de Règim Local respecte als ingressos detallats en l'article anterior són d'aplicació a la Mancomunitat.
  
Article 14
  
La Junta de Govern formarà anualment un pressupost únic, conforme a les disposicions de Règim Local.
  
Secció segona
  
De les quotes de participació dels ens mancomunats
  
i tarifes
  
Article 15
  
Les entitats locals mancomunades reconeixen i voluntàriament s'obliguen a prestar una col·laboració definida en el pagament dels costos derivats de la prestació dels serveis públics gestionats per al compliment dels fins de la Mancomunitat.
  
Article 16
  
Per tal de garantir el pagament de les quantitats a què es refereix l'article anterior, els ajuntaments membres de la Mancomunitat atorgaran a favor d'aquesta el poder oportú, tan ampli i suficient com en dret es requerisca, perquè puga percebre de la Delegació d'Hisenda i amb càrrec a les quantitats liquidades per aquesta a favor de les entitats locals, els imports que aquests no hagueren satisfet a la Mancomunitat, en el termini màxim d'un mes a partir del requeriment que a l'efecte es formule.
  
El mitjà de garantir el pagament d'aquells usuaris directes de les entitats mancomunades serà establit per la Mancomunitat en cada cas concret.
  
Article 17
  
Els pagaments que hagen d'efectuar els membres de la Mancomunitat i els altres usuaris directes de conformitat amb el règim de tarifes que a l'efecte s'establisca per la Junta de Govern, d'acord amb el que disposen aquests, s'abonaran a la Mancomunitat, respecte de la qual s'entendrà contreta les respectives obligacions de pagament i correlativament el dret de la Mancomunitat a exigir-les.
  
Article 18
  
La Junta de Govern de la Mancomunitat estudiarà i aprovarà la quota de despeses generals a satisfer pels ajuntaments mancomunats que hauran forçosament d'incloure les despeses financeres del primer establiment, les despeses d'explotació i conservació ordinàries i extraordinàries, la creació de reserves per a futures ampliacions, reparacions, i també qualsevol altra que repercutisca en els costos dels serveis.
  
Seran sotmeses a l'aprovació de la Junta de Govern les tarifes aplicables per la prestació dels serveis als usuaris de la Mancomunitat.
  
Secció tercera
  
Del patrimoni de la mancomunitat
  
Article 19
  
Tots els estudis, avantprojectes, projectes obres i instal·lacions que costege o realitze la Mancomunitat, seran de la seua propietat exclusiva.
  
Article 20
  
Els ajuntaments membres de la Mancomunitat conservaran la propietat de les xarxes i instal·lacions i serveis de les seues respectives poblacions, fins que decidisquen incorporar-los a la Mancomunitat en les condicions que lliurement convinguen.
  
Article 21
  
En general la Mancomunitat per al millor compliment de les seues finalitats, podrà subrogar-se en els drets i obligacions dels Ajuntaments integrants, en les condicions que es pacten amb la Corporació.
  
Igualment, podran transferir-se a la Mancomunitat les propietats o concessions d'aigües i les obres en projecte o en execució mitjançant els pactes que s'estimen pertinents entre la Mancomunitat i l'Ajuntament membre d'aquesta que en siga titular.
  
Article 22
  
La Mancomunitat establirà un inventari amb totes les propietats, béns i drets al·ludits anteriorment i tots aquells que adquirisca de nou per al compliment de les seues finalitats, segons el que disposa l'article 17 i següents del Reglament de Béns de les Entitats Locals, aprovat pel RD 1372/1986, de 13 de juny.
  
Article 23
  
Per al coneixement, examen i fiscalització de la gestió econòmica de la Mancomunitat es retrà compte en la forma i amb els requisits establits en la legislació local.
  
CAPÍTOL VI
  
Dels usuaris directes i indirectes
  
Article 24
  
Als efectes d'aquests estatuts es consideren usuaris:
  
a) directes.
  
b) indirectes.
  
1. Seran usuaris directes totes aquelles persones físiques o jurídiques que tinguen atorgada o els puguen atorgar autoritzacions per la Mancomunitat per a la recepció dels serveis que aquesta presta. A l'efecte, els ajuntaments membres de la Mancomunitat tenen la condició d'usuaris directes de ple dret.
  
2. Seran considerats usuaris indirectes els que tinguen autorització de les persones a les quals fa referència l'apartat anterior.
  
CAPÍTOL VII
  
Dels estudis, projectes, contractació d'obres
  
 i la seua execució
  
Article 25
  
La Mancomunitat durà a terme els estudis previs necessaris per al compliment de les seues finalitats. Per a això els serveis tècnics competents redactaran en cada cas els avantprojectes i projectes tècnics que, una vegada elaborats, seran sotmesos a l'aprovació de la Junta de Govern de la Mancomunitat.
  
Article 26
  
La contractació i execució de les obres que es deriven dels projectes redactats s'efectuaran d'acord amb les normes generals de contractació, específiques del règim local i les altres disposicions legals concordants.
  
CAPÍTOL VIII
  
Formes de gestió i explotació dels serveis
  
Article 27
  
La Mancomunitat, per a la prestació dels serveis de les seues competència, podrà adoptar qualsevol de les formes de gestió establides en la legislació de Règim Local.
  
CAPÍTOL IX
  
Funcionament i règim jurídic
  
Article 28
  
La Mancomunitat es constitueix amb duració indefinida, atés el caràcter permanent de les seues finalitats.
  
Article 29
  
Les normes d'organització i funcionament intern de la Mancomunitat seran aprovades per la Junta de Govern respectant els criteris i principis de la legislació estatal de procediment i règim jurídic de les Administracions públiques i la normativa local sobre la matèria aplicable als òrgans bàsics dels municipis.
  
Els actes dels òrgans de la Mancomunitat causen estat, i és d'aplicació el règim de recursos fixats en les normes bàsiques del procediment administratiu per a aquests actes.
  
El règim de responsabilitat administrativa, civil i penal serà l'establit per a les entitats municipals.
  
Article 30
  
Qualsevol modificació dels estatut de la Mancomunitat requerirà l'acord de les corporacions membres d'aquesta i s'haurà d'observar la mateixa tramitació que per a l'establiment.
  
Constituïda la Mancomunitat, podran adherir-se per a la prestació de tots o alguns dels serveis que gestiona la Mancomunitat, els ajuntaments interessats que estiguen compresos en les condicions previstes en aquests estatuts, i assumir les obligacions que aquests determinen.
  
L'acord d'inclusió de nous membres exigirà estudi en el qual es determine, a més de les necessitats, la conveniència i oportunitat de coordinar la solució dels seus problemes amb els dels integrants de la Mancomunitat i la repercussió i distribució de costos.
  
Article 31
  
Pels mateixos tràmits anàlegs als d'aprovació dels estatuts i constitució de la Mancomunitat i amb subjecció a les previsions estatutàries, podran separar-se de la Mancomunitat qualsevol dels ajuntaments que la integren. La separació dels membres de la Mancomunitat requerirà, respecte a les entitats locals, la sol·licitud motivada i serà objecte d'acord no vinculant de la Junta de Govern, s'autoritzarà sempre que es garantisca la continuïtat dels serveis públics que la Mancomunitat gestiona, que estiguen al corrent de les seues obligacions i garantisquen la liquidació dels crèdits que tinguen pendents.
  
Article 32
  
Tant l'adhesió com la separació requerirà l'acord dels ajuntaments que la integren, adoptats amb els mateixos requisits que el de constitució.
  
Article 33
  
En cas de dissolució de la Mancomunitat remetran als ajuntaments els béns d'aquesta en proporció a les seues respectives aportacions.
  
DISPOSICIONS ADDICIONALS
  
Primera
  
Per acord adoptat pel quòrum de majoria absoluta dels ajuntaments membres de la Mancomunitat podran incorporar-se a les seues finalitats la gestió dels serveis següents:
  
1. Recollida domiciliària de residus sòlids urbans i de residus industrials.
  
2. Tractament i eliminació dels residus sòlids i/o líquids.
  
3. Adquisició i subministrament de béns i serveis a través del Servei Municipal de l'Ajuntament d'Aspe dedicat a magatzem i tallers.
  
4. Manteniment del cadastre de béns immobles de naturalesa urbana i rústica.
  
5. Manteniment de l'enllumenat públic.
  
6. Manteniment del servei municipal de clavegueram.
  
7. Manteniment i neteja d'edificis públics municipals.
  
8. Neteja viària.
  
9. Manteniment de vies públiques, voreres, parcs i jardins.
  
10. Serveis de guarderia rural.
  
Segona
  
La Mancomunitat serà titular de les concessions d'aigua que se li atorguen per a l'abastiment comú.
  
Tanmateix, els drets d'aprofitament d'aigua que per qualsevol títol hagueren sigut atorgats a favor de les corporacions locals integrants de la Mancomunitat amb anterioritat a la constitució d'aquests o els que s'obtinguen successivament, subsistiran en tots els seus termes, sense perjuí que les citades corporacions puguen acordar la incorporació d'aquests a la Mancomunitat o la realització de les obres derivades d'aquella, mitjançant conveni amb aquesta.
  
Tercera
  
A l'efecte de la duració del mandat del president de la Mancomunitat i rotació en el càrrec, una vegada que aquesta s'haja constituït, es distribuirà per temps igual el que reste fins a l'acabament de l'actual mandat corporatiu.
  
3. Donar la publicitat pertinent d'aquest assumpte.
  
4. Facultar l'alcalde per a l'execució recta d'aquest acord.
  
I, per que així conste i tinga els efectes on corresponga, lliure el present certificat, el qual segelle i firme, amb el vist i plau de l'alcalde.